**บทคัดย่อ**

โครงการการประเมินความเสี่ยงของน้ำท่วมและน้ำแล้งถูกพัฒนาโดยมีวัตถุประสงค์เพื่อ (1) วิเคราะห์ความเสี่ยงโดยจัดทำแผนที่ความเสี่ยงอุทกภัยและภัยแล้ง (2) ประเมินความเสี่ยงภายใต้ภาพฉายรวมถึงข้อเสนอแนะตามลำดับความสำคัญ (3) ประสานงานกับโครงการ “การบูรณาการบริหารจัดการทรัพยากรน้ำเพื่อลดความเสี่ยงภัยแล้ง” และโครงการ “การศึกษาด้านแหล่งน้ำเพื่อการจัดการน้ำท่วมของลุ่มน้ำปิง - น่านและเจ้าพระยาเชิงกลยุทธ์ - การพัฒนาระบบจัดการความเสี่ยงน้ำท่วมและจัดทำข้อเสนอแนะเชิงนโยบาย”เพื่อการพัฒนาศักยภาพของงานวิจัย

โครงการนี้ได้ประเมินและวิเคราะห์ความเสี่ยงโดยจัดทำแผนที่ความเสี่ยงอุทกภัยและภัยแล้งภายใต้ภาพฉายปีน้ำต่าง ๆ โดยใช้ข้อมูลปฐมภูมิจากการสำรวจข้อมูลความเสียหายและความสูญเสียในพื้นที่ และข้อมูลทุติยภูมิ ได้แก่ ภาพถ่ายดาวเทียมที่แสดงแผนที่น้ำท่วม แผนที่เพาะปลูกพืช แผนที่การใช้ประโยชน์ที่ดิน ในภาคการผลิตที่สำคัญ เช่น เกษตร อุตสาหกรรม ครัวเรือนและเคหะ กลุ่มประชากรที่มีความเปราะบางของสังคม ได้แก่ เด็กและผู้สูงอายุ

ผลลัพธ์ที่ได้ประกอบด้วย แผนที่ภัย (flood map) แผนที่การเปิดรับความเสี่ยง (exposure map) แผนที่ความเปราะบาง (vulnerability map) แผนที่ความเสี่ยงภัย (risk map) ที่สัมพันธ์กับปีน้ำรวมถึงปริมาณฝนและอัตราการไหลที่สถานีตัวแทน โดยแผนที่ความเสี่ยงภัยจะประเมินความเสี่ยงอุทกภัย และภัยแล้ง ในรูปแบบปริมาณตัวเงิน ภายใต้มาตรฐานนานาชาติ ได้แก่ การประเมินของธนาคารโลกร่วมกับกระทรวงการคลังของประเทศไทย องค์การความร่วมมือระหว่างประเทศแห่งญี่ปุ่น

**Abstract**

The objectives of this project “Risk Assessment of Flood and Drought” are (1) to analyze the flood and drought risk (2) to evaluate the risk under scenarios and priority (3) to cooperate with the other projects.

This project showed the evaluation and analysis results of flood and drought risks by using (1) primary data of surveyed damage and loss in study area and (2) secondary data of satellite images of inundation maps, harvested map and land use map in agricultural, manufacturing and household sectors including vulnerable groups (child and elderly).

The outputs of this project are flood map, exposure map, vulnerability map and risk map of flood and drought. These are developed under the international frameworks of the World bank, Ministry of Finance and Japan International Cooperation Agency.